Sèrgi Gairal

Sèrgi Gairal, en francés Serge Gayral, nascut a Castras (Tarn) lo 19 de febrièr de 1948 es un escrivan occitan.

 Biografia 
Sèrgi Gairal nasquèt dins una familha tarnesa umila. Sa maire bailejava l’ostal, son paire èra obrièr dins lo textil. Aguèron tres mainatges, Sèrgi es l’ainat. Passèt tota son enfança a Braçac. Faguèt d’estudis per venir professor d'espanhòl. Una profession que lo menèt a trabalhar dins divèrsas vilas de França (Marselha, Luxueil-les-Bains, Cransac-les-Thermes, Vilafranca-de-Roergue) mas tanben en Espanha (León) coma assistent de francés.

Essent luènh de sas rasigas quand ensenhava dins l'èst de França, legissiá la cronica occitana d’un jornal quand se mainèt qu’èra la lenga de sa Tèrra, que la compreniá mas la coneissiá pas pro. De retorn al País, per mestrejar l’occitan (ja que l'ausissiá quand èra pichon dins son vilatge e mai tard dins la bèla-familha) se botèt a l’estudiar en autodidacte puèi prenguèt de corses per correspondéncia. Comencèt a escriure son primièr roman aprèp aver fach un exercici d’escritura per sos corses. Professor d'espanhòl retirat, ara se consacra a la redaccion d’obratges en occitan dins la varianta lengadociana. 

Filantròp, Sèrgi Gairal faguèt de reviradas de l’espanhòl a l’occitan mas tanben al revèrs. Participèt a confeccionar lo metòde d’aprendissatge Cap a l’occitan (IEO 2008). 

Foguèt amic amb Cristian Laus e Joan de Cantalausa. 

Se maridèt e aguèt tres mainatges, una dròlla e dos dròlles. 

 Lo mond de Sèrgi Gairal 
Dins la màger part de son òbra literària, sèm dins un mond ont los personatges son de locutors occitans naturals. Los protagonistas pòdon viure e s’exprimir naturalament dins lor lenga mairala. Los quites animals, quand son los personatges principals, an tanben la facultat de pensar e parlar en occitan. 

 Òbras 
Romans 

 Lo barracon, 	1996
 Un estiu sus la talvera,	2001
 Delà la mar, 	2004
 Tango d’estiu en Roergue,	2009
 Lo fuèlh rosegat, 	2010
 Lo puèg de las fadas,	2011
 Las vacanças de Pascas,	2013
 La nena del pont, 	2013
 Dins una balma del Sidòbre,	2014
 Lo papagai e lo robòt,	2016
 Lo professor Cric,	2017
 Le troubadour d’Ibiza,	2018
 Confidéncias felinas,	2019
 Lo secrèt de Juli, 	2020
 Una sietada de reponchons,	2022

Autres tipes d’obratges 

 365 istorietas nòstras,	2012
 Mots crosats d’òc,	2014
 Nòu contes de Nadal d’endacòm mai,	2014 (obratge collectiu)

 Tròces de vida,	2021

Reviradas 

 Allende los mares,	2006
 L'ingeniós gentilòme Dòn Quichòt de la Mancha,	2014
 Lo teatre de Miguel de Cervantes : Entremeses, 	 2018

 Ligams 
https://sites.google.com/view/sergegayralauteur/accueil  

Entrevista amb l’autor del 31 de decembre de 2021